Downloaded from MoviesMod.org | Visit & Support
ACEST EPISOD RELATEAZĂ AGRESIUNI SEXUALE ȘI ABUZURI ASUPRA COPIILOR.
SE RECOMANDĂ DISCREȚIA SPECTATORULUI.
NORD-VESTUL STATULUI ARKANSAS
O bombă neașteptată, un secret întunecat de familie iese la iveală.
Josh Duggar, fiul cel mare,
a fost acuzat că a molestat în mod repetat cinci fete minore.
Unele sunt surorile lui.
SCANDAL SEXUAL - TLC RETRAGE „19 KIDS AND COUNTING”
Polițistul Joseph Hutchens l-a mustrat aspru pe Josh.
Hutchens face 56 de ani de închisoare pentru pornografie infantilă.
E greu să ascunzi așa ceva.
Multă lume spune:
„Nu au fost sinceri cu noi.”
JILL DILLARD MEMBRĂ A FAMILIEI DUGGAR
M-a sunat plângând când asta a ieșit la iveală.
Nimeni nu aflase de asta.
Eram logodiți, iar eu nu știam că se întâmplase așa ceva.
Mulțumesc.
Când am aflat ce s-a întâmplat cu nepoatele mele,
am cedat psihic și am plâns.
Și nici măcar nu le puteam fi alături,
pentru că era un secret și nimeni nu mi-a spus adevărul.
DEANNA DUGGAR SORA LUI JIM BOB DUGGAR
Tata, producătorii și alte persoane au vorbit despre asta.
Era urgent să decidă cum să se ocupe de emisiune
în urma evenimentelor din 2015.
În ceea ce privește controlul pagubelor,
simți că povara și greutatea cad pe tine,
trebuie să ajuți, fiindcă ești singura care o poate face.
De ochii lumii SECRETELE FAMILIEI DUGGAR
În seara aceasta, pentru prima dată,
familia care a devenit celebră pentru valorile ei creștine conservatoare
și pentru cei 19 copii vorbește deschis.
IUNIE 2015
Povestiți-ne despre 2002.
Cum ați aflat că Josh are o problemă?
INTERVIUL DUGGAR
Era curios despre fete
și le-a atins peste haine,
în timp ce dormeau. Ele nici nu știau că făcuse asta.
Așa că...
Nu-mi amintesc să se fi întâmplat așa.
Nu a fost complet sincer în acel interviu.
Și nu era adevărat că îl trimisese pe Josh la o unitate IBLP.
V-ați temut vreodată că tratamentul nu a funcționat,
mai ales cu atât de mulți copii mici în casă?
Nu. Josh era un om schimbat.
Chiar și după asta, eu și Jessa simțeam că povara ne revine nouă.
În curând, o avanpremieră a unui interviu important,
cu surorile, dintre care două se identifică drept victime ale lui Josh,
pentru prima dată.
După ce s-a transmis Megyn Kelly Show, s-a produs
o scurgere de date de la site-ul Ashley Madison.
JEN SUTPHIN CREATOARE YOUTUBE, FUNDIE FRIDAYS
O altă bombă.
Fosta vedetă de reality-show, Josh Duggar, se face iar de râs în public,
după ce s-a văzut că era înscris pe Ashley Madison,
site-ul pe care se duc cei căsătoriți pentru a-și înșela perechea.
Cred că ați citit despre asta în ziare sau ați auzit la televizor,
dar am trecut prin multe încercări.
Totul ar fi putut fi rezolvat altfel,
dacă fratele meu și-ar fi dat seama că trebuie să își ajute fiul.
Nu cred că trebuie să vorbesc cu Josh.
Voi vorbi cu Tatăl nostru Ceresc.
Vedeta porno Danica Dillon vorbește despre presupusul sex cu Josh Duggar.
SEPTEMBRIE 2015
Deși a fost consensual, m-am simțit de parcă aș fi fost violată.
Ea a făcut sex cu Duggar când soția lui era însărcinată.
El i-a dat mii de dolari ca să tacă.
Familia Duggar nu e o fascinație bizară.
Este o privire care îngrozește asupra unei povești...
JOSH PEASE PASTOR, JURNALIST
... care s-a petrecut de nenumărate ori
în nenumărate familii.
A trezit ceva în multe persoane,
care, în sfârșit, au devenit atente
și s-au întrebat: „Ce e asta? Ce se întâmplă cu adevărat?”
AMY KING VERIȘOARA COPIILOR DUGGAR
Bine.
Cum vă simțiți să fiți aici?
- Ireal. - Da.
E cuvântul potrivit.
E mai serios decât un selfie pe TikTok.
Am rupt toate relațiile cu familia mea venind aici,
dar asta e.
Un prieten mi-a dat un sfat foarte înțelept:
„Trebuie să vorbești cu curaj,
„deoarece acesta e spațiul sacru pe care ți l-ai dorit cu ani în urmă,
„când ai spus că acest lucru trebuie să înceteze
„și că lumea trebuie să afle ce s-a întâmplat cu adevărat.”
Și așa că... Încerc să...
Când familia Duggar a apărut la TLC,
mi s-a părut foarte ciudat.
„Nu. Asta nu...
„Nu e nevoie să mă uit, fiindcă am trăit așa ceva.”
Am intrat în lumea lui Bill Gothard
când aveam opt ani.
A început cu părinții mei, care participau la seminarii IBLP.
INSTITUTUL PENTRU PRINCIPIILE DE BAZĂ
Așa că m-au scos de la școală.
Știam cum era structura școlii publice,
iar ideea de a sta la subsol cu cei doi frați ai mei,
cu niște lapte și cu mese din placaj, m-a făcut să mă întreb:
„Ce aiureală e asta?”
Soții Duggar vorbeau la conferințele IBLP
de dinainte să aud despre ei la televizor.
Când au devenit cunoscuți acolo, am fost șocat, consternat.
Părinții mei au hotărât să mă școlească acasă.
Știu că voiau să supravegheze ce tip de educație primim.
Când ne-am cunoscut și el mi-a spus că a fost școlit acasă,
am rămas stană de piatră.
Mi-am spus că va înțelege cu siguranță de ce sunt atât de ciudată.
Pe copiii școliți acasă îi recunoști de la o poștă.
Imediat îți spui: „Au fost școliți acasă.”
Am început să facem homeschooling când eram în clasa a doua.
Când am început să urmăresc familia Duggar, am observat...
... că toți sunt foarte blânzi și supuși.
Dacă noi, când eram copii, am fi fost filmați,
ne-ați fi văzut exact la fel.
Eu am fost primul copil din familie școlit acasă în totalitate.
În IBLP nu aveai voie să te uiți la televizor
și, în majoritatea timpului, nu făceam asta.
Dacă aveai televizor,
trebuia să fie conectat numai la un aparat video
și puteai privi numai lucruri care fuseseră aprobate sau produse de IBLP.
Și sper că timpul petrecut împreună,
la aceste lecții de pian evanghelic...
Și, ca să fiu sincer, era foarte plictisitor.
Părinții mei locuiau undeva la țară, în ținutul Walker, Alabama.
Aveau foarte puține variante.
Fie lucrai în mina de cărbune,
fie lucrai la oțelărie, fie mureai de foame.
Când tata a avut șansa de a deveni pastor,
mai ales într-o mișcare care urma să reziste până la sfârșitul zilelor,
sigur că a profitat de ea.
E mai bine decât să lucrezi în oțelărie.
Despre viața mea...
Am crescut în Michigan.
M-am implicat în IBLP când am devenit mamă.
Căutau familii noi pe care să le atragă în modul de gândire al IBLP.
Eram o tânără soție care căuta pe cineva care să mă învețe.
Sunt sigură că și soții Duggar au avut mentori
care i-au învățat cum trebuie să facă aceste lucruri.
N-am fost niciodată la școala publică. Am fost școlită acasă.
Copilăria mamei mele a fost foarte traumatizantă.
A fost plină de abuzuri.
IBLP i-a oferit mângâiere,
i-a promis liniște și un spațiu sigur, și ea s-a implicat complet.
Se dusese la seminarele lui Bill Gothard
de când au devenit la modă seminarele de bază.
Bill Gothard călătorea și vorbea în săli pline.
Câte o întâlnire pe săptămână.
IBLP s-a răspândit în biserica mea când eram copil.
Piața lui Gothard erau cei care merg la biserică.
Trebuiau să plece de la seminar și să se întoarcă la bisericile lor
ca să fie o influență a acelui program, și asta a prins repede.
S-a răspândit în bisericile baptiste din sud.
De asemenea, s-a răspândit la nivel național.
De obicei credem că o sectă are o comunitate,
sau că are o poziție geografică centralizată.
Gothard nu avea asta.
Bill Gothard nu e pastor.
Nu exista o biserică specifică.
Învățăturile lui erau mijlocul prin care își exercita controlul asupra adepților.
HRISTOS - SOȚ - SOȚIE - COPII
Fiecare dintre noi are umbrele de protecție.
Dacă ieșim de sub acea umbrelă,
ne expunem puterii controlului Satanei.
Bill Gothard insista pe autoritate.
Domnul creează o umbrelă de autoritate asupra noastră.
Copiii se supun părinților, părinții se supun pastorului,
pastorul se supune lui Bill Gothard,
și cred că Bill Gothard vorbește cu însuși Dumnezeu.
Trebuie să te supui întotdeauna lanțului de comandă,
și asta se aplică soțiilor care se supun soților.
Dacă ești sub umbrela autorității,
nu ți se poate întâmpla nimic rău.
Gothard voia să creeze impresia că el este „autoritatea bună”.
„Uitați-vă, autoritatea nu este rea! Uitați-vă ce rezonabilă este,
„uitați-vă ce calm sunt! Uitați-vă câtă logică are totul!”
Mă bucur să vă pot spune
că noi le oferim fiilor și fiicelor voastre
întreaga lume, pe o tavă de aur.
Gothard propovăduia
ideea mitică a revenirii la un timp în care lucrurile erau mai bune.
Dar mai bune pentru cine?
Nu erau mai bune pentru femeile
care erau abuzate de soții lor și nu puteau face plângere.
Nu erau mai bune pentru negri,
care nu aveau aceleași drepturi ca și albii.
Cu asta voia să spună că erau mai bune pentru albii protestanții.
Doi, patru, șase, opt, nu vrem să ne integrăm!
Negrii au făcut pași înainte spre integrare în școlile din sud.
Cu procesul Brown împotriva Consiliului Educației, din 1954,
guvernul începe să insiste asupra desegregării școlilor.
Timp de două zile, la școală s-au adunat mulțimi de albi.
Evangheliștii creștini albi spun:
„Nu vrem să ne mai trimitem copiii la școlile publice.”
O parte din mișcarea de homeschooling e o reacție la acest lucru.
Gothard a fost eficient, pentru că a înțeles
că putea introduce toate lucrurile pe care le propovăduia,
ca să profite de dorința persoanelor care spuneau
că vor să reia controlul asupra educației copiilor lor.
Din asta s-a născut Institutul de Formare Avansată.
În 1984, Bill Gothard lansează Institutul de Formare Avansată,
o programă pentru homeschooling.
Uneori, ATI e interschimbabil cu IBLP.
Persoanele din acel program îi spun în ambele moduri.
Am făcut parte din ATI de când îmi aduc aminte.
Ne plăcea să ne ducem la conferințele ATI.
Pe atunci făceau o singură conferință pe an.
Mi se părea că persoanele din ATI erau foarte îngrijorate
în legătură cu orice formă de educație publică pentru copiii lor,
deoarece i-ar fi spălat pe creier, ceea ce este adevărat,
adică se mai întâmplă și așa ceva.
Scopul Institutului de Formare Avansată
este de a instrui tinerii și tinerele ca să devină lideri ai secolului următor.
Tinerii au nevoie de un model.
JOSHUA DUGGAR, VÂRSTA 17 1/2
Acum douăzeci de ani, 102 familii s-au adunat în Northwoods
și au înființat ATI.
Timp de zece ani ne-am întâlnit pentru a scrie materialul,
3.000 de pagini din Cărticelele înțelepciunii.
Cărticelele înțelepciunii, temelia întregii noastre educații.
Înveți să vezi viața din perspectiva lui Dumnezeu,
pentru că cine are nevoie de o educație adevărată,
când ai Cărticelele înțelepciunii?
LIMBĂ - ARTE
Erau 54 de Cărticele ale înțelepciunii.
În cadrul Cărticelelor erau mai multe categorii,
așa că, în fiecare săptămână, te concentrai pe o singură categorie.
La sfârșitul anului începeai de la capăt.
Ăsta era un an de școală.
În Cărticica înțelepciunii, la pagina 23... Stai cuminte.
Îmi este foarte milă de toți
cei care au avut acest material pe post de educație,
pentru că nu este așa ceva.
Am fost la o conferință și am auzit despre homeschooling.
În familiile care făceau homeschooling, am văzut ce maturi erau copiii,
și ne-am gândit că vrem acele calități
și în viața copiilor noștri.
Am citit Cărticelele înțelepciunii.
1 ÎNȚELEPCIUNE
Îmi amintesc calitățile respective.
ORDINE MĂ PREGĂTESC PE MINE ȘI MEDIUL MEU
PENTRU EFICIENȚĂ MAXIMĂ
PERSUASIUNE
ARĂT ADEVĂRUL CELOR FĂRĂ DE EL
SUPUNERE LIBERTATEA DE A FI CREATIV
SUB PROTECȚIA AUTORITĂȚII NUMITE DE CEL DE SUS
Trebuia să memorăm definițiile.
Întreaga programă se baza pe Predica de pe Munte.
Ei luau un pasaj și voiau să ne învețe
tot ceea ce trebuia să știm, doar din acel pasaj.
Bill Gothard se jura că programa lui de homeschooling
era echivalentă cu o diplomă de liceu
și cu licența pentru facultățile de drept și de medicină.
Practic, două diplome de licență.
Luați Cărticelele înțelepciunii!
MUZEUL CREAȚIEI
Ne învățăm copiii că evoluția este ceva
ce multe persoane predau, dar este total neștiințifică.
Putem vedea cum s-a format Pământul,
cum a fost cu potopul și toate lucrurile
prin care știința dovedește că Scripturile sunt adevărate.
Nu erau educați prea bine, în mod intenționat.
Nu-i poți învăța pe copii
ideile periculoase care există în afara ideologiei familiei.
Ei predau multe lucruri care erau presupuneri ale lui Bill Gothard
și ale altor autori pe care îi angajase ca să-i scrie cărțile.
Fosilele nu s-au acumulat în milioane de ani.
S-au format toate simultan în timpul potopului.
Prostii fără o sursă, complet inventate.
Mâinile sunt compuse din atomi inerți.
Am o prietenă care era în ATI.
Mi-a spus că nu a învățat decât fracțiile la matematică,
pentru că tatăl ei i-a zis: „Folosești fracțiile când gătești
„și asta e suficient.”
FĂRĂ CONVINGERI PROST PLASATE
Prin Cărticele, alte materiale de la ATI
și seminarele la care am fost,
mi se luau tot mai multe libertăți și drepturi.
Ce puteam purta, la ce mă puteam uita, ce puteam asculta.
A devenit o lume a tuturor lucrurilor pe care nu le puteam face.
Când un tânăr ascultă un cântec rock,
fie chiar și rock creștin,
îi dă Satanei o părticică din sufletul său.
Ritmurile caracteristice din muzica rock de astăzi
provin din ritualurile satanice din junglele Africii de Vest.
Gothard avea tot felul de reguli nebunești.
Era un cap ca al Vrăjitorului din Oz,
care plutea deasupra publicului și spunea:
„Dumnezeu crede că trebuie să vă școliți copiii acasă”
și „ritmul rock e malefic”.
Mi-am aruncat toate CD-urile malefice cu Amy Grant.
Nu puteai să-ți cumperi Jocul vieții.
Nu erau suficiente locuri în acea mașină ca să-ți umpli tolba.
Aveau propriile lor jocuri.
Acesta e jocul Poruncile lui Hristos,
care este super-distractiv și traumatic.
Avem Groapa veninoasă a amărăciunii,
Groapa de tortură a valorilor temporale
și Groapa nămoloasă a impurității morale.
Există ispita de a fi ursuz, ispita cărnii,
ispita de a te îngrijora.
Ispita de a te îngrijora. Cum să nu te îngrijorezi?
Te pregătesc să dai greș.
Bună ziua, Guiț. Dacă o fi o zi bună.
Unii nu se puteau uita la Winnie de Pluș.
De ce?
Pentru că Iior glorifica depresia.
Iar păpușile Barbie erau târfe.
Am întrebat-o pe Jill despre Cabbage Patch
și nu-mi amintesc dacă am înțeles bine.
Nici eu nu știu dacă am înțeles vreodată.
Nu ni s-a dat voie să avem păpușile, deci...
Bill Gothard spunea că Xavier Roberts,
creatorul păpușilor Cabbage Patch, era vrăjitor.
Că fiecare păpușă Cabbage Patch care iese din fabrică
e blestemată de el cu un demon.
Țin minte că mă duceam la conferințe și mă întorceam acasă foarte speriată.
Acest animal de pluș are o etichetă pe care scrie cuvântul „magic”.
- Aduc răul în casă. - Slăvirea diavolului.
„Și au trăit fericiți până la adânci bătrâneți.”
Bine, fetelor, hai să ne culcăm.
EPISOD SPECIAL
Noapte bună, fetelor, vă iubesc.
Felul în care mătușa mea vorbește așa de mieros, firea ei blândă, blajină
și foarte liniștită...
- Mă înnebunește. - Termină!
Vocea asta e antrenată în mod intenționat.
Așa eram instruite să facem.
Ea se infantilizează intenționat.
Fusese majoretă.
Știu că era capabilă să țipe și nu mai țipă.
Când spun un lucru prima dată, ce faceți?
Mă ascultați.
Vor fete tinere, nevinovate, dulci,
nu femei.
Părinții mei voiau ca toate fetele să poarte rochii tot timpul.
Aveam gulere mari, ca pelerinii, și fuste lungi.
Scopul nostru e să atragem atenția asupra înfățișării noastre
și asta ne ajută să hotărâm ce vom purta.
Trebuia să porți părul astfel încât să-ți încadreze fața.
La un moment dat, Bill Gothard m-a luat deoparte,
părea frustrat că părul meu nu era suficient de ondulat.
Avea nevoie de mai mult volum evlavios.
Tatei îi place părul lung,
așa că ne-am lăsat părul lung.
Îmi ondulam părul de mi se făcea greață.
Simțeam că trebuie să fac asta tot timpul.
REFLECȚII DESPRE MODESTIE KAY HILL
Vom vorbi despre îmbrăcăminte.
De ce este un domeniu de dispută?
Problema este că bărbații au o problemă cu ochii lor.
Soluția este să eviți capcanele pentru ochi.
Cu cât e fusta mai scurtă, cu atât e mai periculoasă capcana.
În Cărticica înțelepciunii există desene cu femei
care poartă diferite rochii.
Puteți găsi capcanele pentru ochi în aceste imagini?
Tema este să identifici
în ce mod fiecare rochie este de târfă.
Și încercuiești: „E dantela de aici.
„E fusta scurtă până la mijlocul pulpei.”
Nu înveți matematică, ci să le faci pe femei târfe.
- Ce face Joy acum? - Acoperă rochia indecentă.
Dacă trecem pe lângă o fată care e îmbrăcată indecent,
strigăm „Nike”
și toți băieții vor lăsa capul în jos și vor trece pe lângă ea.
Făcutul cu ochiul.
Cei care se lasă cuceriți de o târfă
rămân fără resursele și energia vieții.
Ești în fața ochilor tuturor.
Ai putea fi o capcană pentru oricine,
așadar, dacă pastorul te molestează,
probabil o face fiindcă e atras de femeia în care te transformi
și e vina ta că l-ai sedus.
Frații mai mari nu trebuie să schimbe scutecele bebelușilor,
pentru că, dacă un frate mai mare schimbă o fetiță,
va afla cum arată anatomia feminină
și va fi tentat s-o atingă.
Există un subtext sexual preadolescentin
în învățăturile lui Gothard
și în Cărticica înțelepciunii.
Soț adulter. Desfrâu. Lascivitate. Perversiune. Păduche pubian.
E ca și cum s-ar teme de apariția sexualității,
așa că trebuie să fie reprimată, controlată, ignorată
și refuzată cu orice preț.
Această reprimare, cu siguranță, duce la hipersexualitate.
Adulter. Prostituție. Homosexualitate. Incest.
Nu te gândi la sânii surorii tale!
Ce o să faci, o să te gândești la sânii surorii tale?
SEMINAR AVANSAT IBLP
Cel care a făcut pornografia populară în America
a făcut mai multe pagube în America decât o sută de Hitleri.
Multe dintre aceste anunțuri din ziare sunt pornografie.
CONFERINȚA IBLP
Romanele de dragoste sunt ca pornografia.
Am spus: „Copii, credem că sunt multe lucruri în casa noastră,
„DVD-uri, tot felul de cărți și altele,
„care nu sunt pe placul Domnului.
„Ne ajutați?”
Familia mea a făcut un foc de tabără uriaș în care au ars tot ce era de la Disney
și absolut tot
ce era „lumesc”.
Am auzit că Bill Gothard era rugat personal
să le purifice casele oamenilor.
Adică intra în fiecare cameră
și se ruga ca toate influențele demonice care fuseseră pe acolo
să fie curățate prin puterea lui Isus Hristos.
Dacă lăsăm să se formeze o gaură în umbrelă,
Satana va pătrunde și ne va ataca familia.
Era distrugere garantată!
Eram un copil mic cu o imaginație bogată și îmi ziceam: „Doamne,
„o să fiu distrusă.”
Frica era o componentă importantă a ceea ce propovăduiau
prin seminar și prin materiale.
De ce să nu fiu trimis în Iad
Să sufăr pe vecie?
În IBLP, ești mereu în stare de alertă, analizezi mereu,
ai grijă să nu faci, să nu gândești și să nu simți nimic
care te va trimite în iad.
Pentru noi, iadul era un concept foarte viu, nu era abstract.
Visam că sunt arsă de vie
pentru că mă gândisem
că îmi urăsc fratele în ziua aceea.
Și îmi ziceam: „Iar ajung în iad.”
Am înțeles că sunt o păcătoasă de când eram mică.
JINGER DUGGAR FAMILIA DUGGAR
Am făcut atâtea fapte rele,
am păcătuit împotriva Domnului și nu pot scăpa de păcate.
În cadrul acestei comunități, gândirea critică se îndreaptă asupra ta însuți.
În final, îți canibalizezi încrederea în sine,
pentru că analizezi excesiv tot timpul ceea ce faci.
În loc să critici sistemul ca întreg.
Dacă ești atât de ocupat cu autoexaminarea,
nu o să ai suficientă energie să contești sistemul.
FII UN BĂRBAT... CARE „ÎNȚELEGE VREMURILE”
Bărbatul are rolul lui, iar femeia are rolul ei,
și toți vor fi fericiți dacă respectă aceste două lucruri.
SEMINAR IBLP, „DARURI SPIRITUALE”
Fiecare dintre noi vede viața prin darul nostru spiritual special.
Ți se spunea că ai un dar spiritual
și trebuia să afli care este acesta.
Iar acest dar spiritual trebuia să fie folosit pentru misionariat.
În realitate, fiecare este fie Profet, fie Milostenie.
E caraghios, ți se dă un rol predeterminat,
Profeții au voie să fie cât de nenorociți vor,
iar Milosteniile trebuie să suporte.
Și, desigur, toți bărbații sunt Profeți,
iar toate femeile sunt Milostenii.
Darul milei.
Ele au o capacitate uluitoare de a împărtăși poverile altora.
Ele le preiau, și le asumă, colectează poveri.
Ții minte care era darul tău spiritual?
Da. Dătătoare de milă.
Cei mai mari trebuie să fie pregătiți,
fiindcă cei mai mari au grijă de cei mici.
În familia mea, de obicei, copiii mai mari aveau grijă de cei mici.
Aveam perechi de tovarăși, iar eu aveam o „echipă de tovarăși”.
Există multă parentificare în cadrul mișcării Quiverfull.
Numărul de copii e foarte mare, e imposibil să ai grijă de toți,
și atunci îi pun pe copiii mai mari, adică fetele,
să aibă grijă de copiii mai mici.
Cred că experiența mea de parentificare
încă mai este una dintre traumele cele mai mari din viața mea,
cu care încă mă mai lupt.
Educația mea semăna mult cu primii ani ai familiei Duggar.
Am crescut într-o familie Quiverfull.
Sunt cea mai mare dintre nouă copii.
Am ajutat să-i cresc pe cinci dintre frații mei mai mici.
Eram mama-surogat a fraților mei.
Participam la nașteri, eram de serviciu noaptea
ca să hrănesc copiii, și eram foarte obosită tot timpul.
Când se naște bebelușul, e tovarășul meu până când îl înțarc,
iar apoi trece la un alt tovarăș,
căruia îi vine rândul la asta.
E un copil de 11 ani care crește un bebeluș,
care a văzut la televizor că se vorbește despre „sistemul de tovarăși”
și nimeni nu a spus: „Se uită cineva să vadă
dacă acel copil de 11 ani are vreo nevoie?
„Dacă poate nu ar trebui să aibă bebelușul în pat cu ea?
„Dacă ar trebui să fie la școală?”
Nu pot sublinia suficient cât de dureros este.
Zâmbiți ca să aveți un aspect plăcut,
ca să nu pară că sunteți supărați.
Când i-am văzut pe copiii Duggar,
am observat imediat purtarea acelor copii.
Mi s-a rupt inima pentru ei, fiindcă erau foarte calmi,
liniștiți și ascultători
și știam de ce fusese nevoie ca să se ajungă acolo.
Mulțumesc.
Dacă cineva mi-ar împrumuta un băiețel,
v-aș arăta cum să bați un băiat și să-l binecuvântezi în același timp.
Vine cineva?
PASTORUL BILL LIGON ORATOR IBLP
Aduceți-l aici.
- Bună, băiete, cum te cheamă? - Jason.
Jason. Ce nume frumos!
Jason, o să mă prefac că-s tatăl tău o clipă, bine?
Vreau să îți spun, Jason,
că tata nu e mulțumit cu felul în care te-ai purtat azi.
- Știi că e greșit, da? - Da, dle.
Așa că o să te bat.
Apleacă-te aici.
Jason, ești băiat de treabă.
O să crești și o să devii un om remarcabil.
Mâna Domnului e asupra vieții tale, fiule.
Ia să vedem.
- Ai înțeles acum? - Da, dle.
Bine, îmbrățișează-l pe tati!
Nu cred că m-ai îmbrățișat cu tot sufletul, fiule,
așa că hai să te mai bat puțin!
Să vedem dacă mă îmbrățișezi mai cu drag după asta.
Îmbrățișează-l pe tati!
Frățioare!
Ei credeau în pedepse fizice pentru aproape orice.
Era o tactică bazată pe frică, era foarte eficientă.
În familia mea, mama era abuzatorul meu principal.
Țipa la noi, ne amenința,
ne bătea fără milă.
La un moment dat, m-a bătut o oră întreagă
în baia unei biserici, încercând să-mi „frângă voința”, cum spunea ea.
S-a întâmplat să fie de față la incident o prietenă de familie.
Ea spunea: „Te rog, nu-l mai bate pe băiatul ăsta dulce!”
Și mama spunea: „Dar trebuie să-i frâng voința!”
Asta a fost considerată o poveste amuzantă. Toți râdeau, în afară de mine.
Nu te las să nu te supui. Trebuie să ne cinstești.
IBLP, „SFATURI PRACTICE PENTRU PĂRINȚI”
Dacă voiai să spui ce crezi și ce simți,
faptul că puteai să te exprimi și să refuzi anumite lucruri,
toate astea erau înăbușite și nu erau încurajate în cadrul IBLP, în familia mea.
19 KIDS AND COUNTING SEZONUL 3
Această emisiune spune că există copii care sunt îngerași perfecți,
dar eu nu vedeam copii calmi și fericiți. Vedeam suflete distruse.
E foarte drăguț! Se aplică tuturor aspectelor vieții lor,
iar ei mă vor ajuta să vă prezint ceea ce urmează.
Mai spune o dată!
JOSIE DUGGAR CEA MAI MICĂ DINTRE COPII
Supunere pe loc la ce îți cere duhul lui Dumnezeu.
Al optulea copil al nostru se opunea educației pe care i-o dădeam
și, când avea 14 luni,
nu mai știam ce să mă fac cu el,
iar el își făcea mama de rușine.
Așa că îl băteam toată ziua.
Și multe mame...
Toți copiii, dacă se urmau îndrumările Institutului,
erau bătuți până când încetau să mai plângă. Putea dura ore.
În cadrul Institutului,
cartea lui Michael și a lui Debi Pearl, To Train Up A Child,
era cartea aprobată de Gothard.
Pentru ca acel copil să aibă autoritate,
mamă, trebuie să-l lași pe bărbat să fie autoritatea.
Pedepsește-l aspru cu bățul!
Dacă țipă prea tare de la primele cinci lovituri, așteaptă.
Puțină teroare psihologică e uneori mai eficientă decât durerea.
Michael și Debi Pearl sunt niște nenorociți.
Regulile, principiile, tehnicile
pentru instruirea unui animal și a unui om sunt aceleași.
Scopul lui e să te ajute să-ți bați copilul folosind măsuri extreme,
fără să ai probleme cu poliția.
Felul cum îl bați e la fel de important ca obiectul cu care îl bați.
O ramură dintr-un copac,
o baghetă de lipici, din cele lungi,
poate fi o țeavă din PVC.
Bățul mustrării.
Adevăratul avantaj al acestui lucru
e că, atunci când copilul vede că acest obiect neutru
este scos din sertar, devine ca un polițist.
Ai văzut dacă verii tăi erau bătuți cu bățul?
Ei îi spuneau „încurajare”.
Spuneau, literal: „Trebuie să vii în camera asta,
„fiindcă trebuie să-ți oferim încurajare.”
Dar o spunea cu un ton foarte dulce:
„Ai nevoie de încurajare? Cred că ai nevoie de încurajare.”
Știu că exista un stil special de educație, numit „educația pe păturică”.
Pui un copil de vreo șase luni pe o păturică
și pui ceva ce el își dorește lângă pătură, ca să nu-l ajungă.
Când încearcă să pună mâna pe obiect, îl lovești.
Și, dacă încearcă din nou, îl lovești din nou.
Ideea este să înfrângi spiritul rebel
cu care s-a născut.
Și „educația pe păturică” e abordată în cartea lui Michelle Duggar.
Mă concentram pe educația pe păturică
și le spuneam: „Bine, băieți! E timpul să stăm pe pătură!
„Nu e distractiv? Veniți să alegeți o jucărie ca să ne distrăm pe pătură.”
O să ne antrenăm să o ascultăm pe mama.
Stați nemișcați și uitați-vă la mine cu un zâmbet.
Vreau să văd zâmbetul. Nu vă foiți, fiți liniștiți!
JIM BOB ȘI MICHELLE DUGGAR ȘI-AU BĂTUT COPIII CU BĂȚUL?
Când ți se spune să nu te opui când părinții te bat,
pentru că e spre binele tău,
când crezi că trupul tău aparține bisericii
și autorităților,
asta are rolul de a pregăti victimele
pentru mai mulți prădători mai târziu, ca tineri și ca adulți.
Totul te pregătește să devii victima perfectă.
Gothard parcă a brevetat abuzul spiritual, fizic, emoțional, psihologic.
Pentru a fi liber,
trebuie să înveți care sunt dorințele autorității tale.
El a înțeles cum trebuie s-o prezinte
și a introdus-o în multe situații diferite
în care n-a fost niciodată personal.
Era înrădăcinat în ADN-ul mesajului care se răspândea pretutindeni.
Gothard a transformat fiecare tată într-un lider de sectă
și fiecare casă într-o insulă.
Tatăl meu a fost foarte atras de învățăturile patriarhale ale IBLP.
Controlul și protecția pe care i le permiteau
erau extrem de valoroase pentru el,
mai ales că era un prădător, după cum am aflat mai târziu.
Când aveam 12 ani, a fost condamnat pentru un atac sexual asupra unui minor.
Asta mi-a distrus ideea despre familie și...
Mama a fost susținută de IBLP ca să rămână cu el,
să îl aducă înapoi acasă,
ceea ce a fost profund traumatizant.
Asemenea lucruri erau ascunse sub preș.
Este ceva ce am trăit pe pielea mea.
Când ne-am cunoscut, eu eram foarte rezervat și rigid,
iar ea era opusul.
Și ăsta e unul dintre motivele pentru care m-am îndrăgostit de ea.
Te-am cunoscut când aveam 18 ani.
Scopul meu era să-mi găsesc un soț.
Noi nu ieșim cu cineva doar ca să ne distrăm și să mergem la filme.
Avem un program. Trebuie să bifăm asta.
Avem copii de făcut, ăsta e obiectivul.
Familia mea cunoștea familia Duggar de mai mulți ani.
Apoi, în 2006, când eu aveam 17 ani și Josh avea 18 ani,
ne-am cunoscut la o conferință despre homeschooling.
2009 - 19 KIDS AND COUNTING SEZONUL 3
Fiecare dintre voi, fii și fiice,
trebuie să faceți upgrade de la „a merge la întâlnire” la „a face curte”.
„Curte” înseamnă că părinții coordonează fiecare relație
dintre un tânăr și o tânără din ATI.
Băiatul se duce la părinții fetei
și cere voie să o curteze.
După aceea, totul este tratat ca o căsătoria aranjată.
GHIDUL DUGGAR PENTRU IUBIRE
Acesta e Ghidul soților Duggar pentru iubire.
Azi vă împărtășim regulile Duggar pentru îmbrățișări laterale, însoțitoare
și cum să nu săruți înainte de nuntă.
Ideea de a face curte
e promovată ca un mod de a garanta puritatea sexuală.
- Anna, vrei să te măriți cu mine? - Da.
2008 - „JOSH SE LOGODEȘTE” SEZONUL 1
L-am auzit pe unchiul meu spunând:
„Cine vrea să fie însoțitoare pentru Josh și Anna?”
Ce frumos!
2008 - „REGULILE DUGGAR PENTRU ÎNTÂLNIRI”
În acel moment erau logodiți!
Am întrebat:
„Nu știți cum să vă purtați unul cu celălalt când nu e nimeni cu voi?”
Producător TLC: Ai căutat pe Google sau YouTube cum să săruți?
- Poftim? - Pe Google sau YouTube, despre sărut.
Nu. Există așa ceva acolo?
Da. Exact.
Îți păstrai sărutările pentru nuntă.
Îți păstrai experiența pentru o singură persoană, dată de Domnul.
Asta înfrumuseța cultura purității.
O făcea să pară un concept romantic, minunat.
E timpul să discutăm ca între bărbați.
2009 - „O NUNTĂ FOARTE DUGGAR” SEZONUL 2
Despre păsări și albine.
Jim Bob i-a dat un CD lui Josh.
ÎNAINTE DE NOAPTEA NUNȚII
„Definiția pentru... normal...”
E un fel de Kama Sutra pentru creștini.
Există o singură poziție în ea
și instrucțiuni despre cum să masturbezi cu mâna
și să fii disponibilă oricând.
Cred că înțeleg cum merge.
- Cred că... - E ca piesele de Lego.
Acum știm
că era după ce Josh Duggar își molestase surorile.
Cunoștea bine ce implică sexualitatea
și trecuse deja prin farsa lor de reabilitare.
Dar ceea ce a văzut America a fost o bătaie de joc.
Nu are poze, dar e o carte bună.
Vai de mine! Nu, glumesc.
Nu, ajunge. Am un model funcțional.
Am impresia că o să fie o logodnă foarte scurtă.
De ce?
Nu cred că Josh vrea să aștepte.
În această cultură, nu prea ai voie să refuzi
dacă vine cineva și spune că te vrea.
Dacă un bărbat zice că te vrea, atunci e „omul lui Dumnezeu” pentru tine
și trebuie să înveți să-ți ajustezi sentimentele și gândurile.
Când aveam 18 ani,
așteptam doar să devin
o soție și o mamă supusă.
Apoi, am cunoscut pe cineva la biserică.
Nu am fost atrasă imediat de acea persoană.
Nu mă simțeam în siguranță cu el, dar îmi petrecusem viața
rugându-l pe Domnul să-mi trimită un om cu care să mă mărit.
VIDEOCLIP DE LA NUNTA TIEI - 1995
Așa că mi-am adaptat voința în funcție de această idee.
FELICITĂRI, JOSH ȘI ANNA
Azi este nunta.
Prin felul în care Domnul a rânduit totul, Josh devine autoritatea la nuntă.
El devine autoritatea ei, nu eu.
Așa a rânduit Domnul transferul de autoritate.
MICHAEL KELLER TATĂL ANNEI
Femeile nu pot avea autoritate asupra lor însele.
O figură masculină trebuie să aibă autoritate asupra lor.
Ideea este că te afli sub autoritatea totală a tatălui tău,
până când el transferă acea autoritate soțului tău, în ziua nunții.
Anna, intrând sub conducerea lui Joshua,
supunându-te autorității lui,
urmezi îndrumările lui, prin Hristos, în viețile voastre.
Vă angajați să respectați voia Domnului în ce privește mărimea familiei?
Da.
Poți să săruți mireasa.
Am avut o nuntă frumoasă.
Părinții mei mi-au oferit nunta visurilor mele.
Eram în al nouălea cer. Credeam că voi trăi ca în basme.
Doresc să vi-i prezint pe domnul și doamna Joshua James Duggar.
Sunt doctorul Ed Wheat.
Dragostea înseamnă contact corporal și plăcerea de a vedea,
a atinge și a te bucura cu toate simțurile.
FRAGMENT - 17 KIDS AND COUNTING
Vedem această ultimă imagine cu ei care intră în camera de hotel.
La revedere!
Reușisem cu succes să rămân pură. Urmasem toate regulile.
Și îmi petrecusem logodna evitând avansurile fizice,
încercând să mă păstrez pentru noaptea nunții.
În noaptea nunții, am fost violată de trei ori.
După aceea am descoperit că eram însărcinată.
De ce e căsătoria așa? E așa pentru toată lumea?
Dragostea trebuie să doară așa de mult?
Habar nu aveam ce este normal sau natural.
Nu primisem nicio educație sexuală.
Aveam 19 ani și eram șocată.
Am avut un soț abuziv.
Am avut primul copil la 20 de ani.
Al cincilea copil s-a născut când aveam 30 de ani.
Am avut încredere în mentorii Gothard,
pentru că simțeam că pot avea încredere în mama a zece copii
care stăteau așezați în șir și aveau, clar, ordine și structură.
Mi s-a răspuns: „Astea sunt îndatoririle tale,
„astea-s responsabilitățile tale.”
- Haide, suflă! - Suflă!
Dacă o să fii o soție mai bună,
o să-ți rezolvi problemele din căsnicie.
Copilul meu trebuia să doarmă noaptea,
deoarece, dacă plângea și soțul meu nu dormea,
devenea violent.
Michael Pearl vorbește despre bătaia copiilor.
Un cititor atent va vedea că nu există o limită de vârstă pentru bătaie.
Copiii școliți acasă din familiile fundamentaliste sunt bătuți
până la vârsta adultă.
Și asta include fetele mai mari și soțiile.
E ceva ce soții fundamentaliști le fac soțiilor.
De exemplu, dacă uiți să spui „da, domnule” sau „stăpânul meu”
când vorbești cu soțul tău, atunci vor exista consecințe.
Există un articol asupra căruia se cade de acord în contract,
contractul de disciplină domestică.
Există reguli legate de faptul că ai voie să plângi sau nu.
Dacă va exista ceea ce ei numesc pus la colț,
adică te duci și stai la colț.
Dacă veți face sex după aceea sau nu,
ca parte a refacerii relației.
Oricât de bătrân ai fi, ideea este
să provoci durere până când obții mărturisirea supusă
pe care o vrea opresorul.
Când a început emisiunea,
am recunoscut imediat credințele lor, care erau și ale mele.
Primul meu gând a fost:
„Doamne! Oare chiar o să arate Americii cum este viața mea?
„Ce-o să spună America când o să afle cum trăiesc acești oameni?”
Dar ceea ce a urmat nu a fost așa.
Totul era foarte cosmetizat.
Îndrăzneala lui Jim Bob Duggar de a spune:
„Am controlul complet asupra familiei mele.”
Erau siguri că își puteau păstra secretele
în fața echipei de filmare, iar copiii lor nu se vor trăda.
Nu-mi vine să cred că i-a mers
și că emisiunea a avut succes atât de mult timp.
De ce a făcut un reality-show o familie cu un secret atât de dureros?
IUNIE 2015
Era o situație foarte dificilă,
dar, când am vorbit cu alți părinți și apoi cu alte persoane,
multe familii au spus
că și lor li s-au întâmplat lucruri similare.
Nimeni din cercul meu nu a fost surprins
când s-au aflat acuzațiile împotriva lui Josh.
Era ceva atât de răspândit, încât nimeni nu a fost șocat.
Se mai întâmplă, frații mai fac asta.
FAMILIA DUGGAR: SECRETE ȘI MAI ÎNTUNECATE CASA ORORILOR
Ne ascundeam de paparazzi
și toată lumea era într-o sală, era o întâlnire de familie.
Era și tipul de la PR al tatei.
- Cine era? - Chad Gallagher.
Chad a lucrat și cu Mike Huckabee.
Era un susținător și îl reprezenta pe Jim și financiar.
Chad a aranjat interviul din emisiunea Megyn Kelly,
pentru a face ca TLC să accepte
să continue emisiunea.
Voi apăreți ca două dintre victimele lui Josh.
În calitate de victime, trebuie să ieșim în față și să vorbim.
Este ceva ce am ales noi să facem.
Nimeni nu ne-a cerut să facem asta. Vorbeam cu Jess...
Supraviețuitoarele abuzului se duc la emisiunea Megyn Kelly Show
și sunt obligate să retrăiască trauma și să o minimalizeze.
Cu mintea de acum, nu m-aș mai duce la Megyn Kelly.
Simțeam că în acel moment
trebuie să duc această povară...
Chiar dacă te oferi voluntar, simți că ești obligată să ajuți.
Câți ani aveai când Josh te-a atins cum nu trebuie?
Aveam 12 ani.
Vreau să-i iau apărarea
împotriva celor care spun că molestează copii sau că e pedofil
sau că e violator, cum spun unii.
Este exagerat și este o minciună.
Nu aș spune că apariția la Megyn Kelly a fost voluntară.
Practic, au fost puse să efectueze o misiune sinucigașă.
„O să te distrugi, dar avem nevoie să cadă vina pe tine,
„ca să putem continua emisiunea, pentru că nu poate da greș.”
Și voiau să facă tot ce puteau ca să fie o investiție rentabilă.
Dacă asta însemna daune colaterale, să fie daune colaterale!
Și, în cazul nostru, nu e mare lucru
față de ceea ce pățesc alte tinere.
Știu multe fete care trec prin lucruri mult mai rele.
Eu sunt tristă, pentru că e fratele meu mai mare pe care îl iubesc mult,
și a trebuit să aleg să-l iert.
Nu a fost ceva forțat, de genul: „Trebuie să faci asta.”
Ci a trebuit să iau o decizie singură.
- V-ați certat? - Nu.
- Fetele dormeau. - Nu am știut
până când nu s-a dus și le-a spus părinților.
Voi nu știați?
- Nu. - Niciuna dintre victime nu știa...
Părea că vorbesc după un scenariu.
Părea puțin forțat.
Jill are putere și tenacitate.
Nu e genul care să tacă,
ea e cea care a făcut ceva în legătură cu Josh
și l-a lovit în noaptea în care el a încercat să-i facă ceva.
Ca tată a trei fetițe,
a fost greu să privesc această oră brutală.
Deși au existat și multe critici,
multe persoane îi iau apărarea.
În general, spun: „Toți fac greșeli.”
Prietenul lor cel mai bun, Mike Huckabee, le-a luat apărarea.
Când familia Duggar a recunoscut că fiul lor le-a molestat copiii,
ați spus că vă pare rău pentru părinții lor.
Dnă, lasă-mă să-ți spun ceva.
Habar nu ai despre ce vorbești.
Nu cunoști familia aceea, iar eu o cunosc.
Gata!
Timp de luni de zile, familia a făcut front comun.
Surorile Jessa și Jill și-au apărat fratele la Fox News.
Dar, în urma acestor știri șocante, TLC a anulat această emisiune populară.
Parcă nu salvasem nimic. Nu fusese suficient.
Jim Bob se lupta să se reia emisiunea cât mai repede posibil.
TLC a spus: „Nu ne putem concentra pe tine și pe soția ta
„sau pe copii și pe casă,
„fiindcă e prea aproape de epicentru.”
„O să ne concentrăm pe copiii mai mari, cei care au plecat de acasă.”
„Jill și Jessa și familiile lor.
„Se va numi Jill și Jessa Counting On.”
Counting On are premiera marți, 15 martie, la 21:00, pe TLC.
Se discuta despre filmările pentru avanpremieră.
Eram presate să ne întoarcem.
Eu nu voiam, dar, în același timp, nu mai spusesem niciodată „nu” familiei.
E toată povestea asta cu umbrelele autorității.
Acest lucru era înrădăcinat în mine. Simțeam că, dac-aș fi refuzat,
însemna că nu-mi ascult părinții și o să mi se întâmple lucruri rele.
IBLP și învățăturile lor atrag oameni ca tatăl meu,
care doresc acest control.
Asta favorizează un mediu asemănător unei secte.
Sunt convinsă că lumea este atrasă de așa ceva.
Bill Gothard și Jim Bob Duggar
sunt asemănători,
cu mici diferențe în modul de a se prezenta la exterior.
Oamenii ăștia mi-au distrus viața,
împreună cu familia Duggar.
Am spus: „Nu putem face ceea ce ne cereți să facem.”
Iar ei ne-au zis că trebuie.
Nu cred că părinții noștri și-au dat seama
că la centrele de instruire se întâmplau lucruri groaznice.
DIN EPISOADELE VIITOARE
Învățăturile lui Gothard căpătau tot mai multă putere.
Gothard începe să construiască aceste centre de instruire în toată lumea.
Erau tineri care munceau aproape ca sclavii
la centrele lui de instruire.
Și-a construit un imperiu pe spinarea noastră.
Te încuiau în sala de rugăciune cu orele, cu zilele sau chiar cu săptămânile.
Trebuie să te supui.
O să coborâm din avion și o să fim arestați?
Mie asta mi se pare o exploatare ulterioară a fetelor.
Nu știam cum să spun: „Nu te vreau în patul meu.”
Ceea ce era reprimat în Gothard ieșea la iveală.
Bill nu s-a însurat niciodată și nu a avut copii.
A arătat spre mine și a spus: „N-o lăsa pe asta să plece.”
IBLP face exact opusul a tot ceea ce susține că reprezintă.
Institutul avea sume enorme de bani
și, dacă puteai scăpa de Bill Gothard,
cel care rămânea avea controlul asupra acestor bani.
Ar fi trebuit să semnezi un alt contract cu tatăl meu.
Pentru totdeauna.
Subtitrarea: Anca Irina Dumitru
Redactor Ligia Ramona Curt
Downloaded from MoviesMod.org | Visit & Support